72 A. Aiqtier Lajos. 



összes fekete foltok, kivált a foltsorban levők hosszúkásak; az 

 alsó szárny főterén igen erőteljes a fekete rajzolat. 



Mátra-hegység 1898. fogta Dr. Uhryk Nándor. Ezt a szép 

 alakot elhunyt lepkészünk Kempel&n Radó tiszteletére nevezem 

 el, aki a Mátra faunájának felkutatása körül érdemeket szerzett. 



Melitaea Didyma 0. ab. Fischeri m. i A felső szárny egész 

 rajzolata a tőtéren levő néhány szabálytalan folttá zsugorodott 

 össze, csupán az elülső szegélyen mutatkozik kerek folt s a sze- 

 gély előtt homályos foltok sora. Az alsó szárny belső felét csak- 

 nem egészen ellepi a fekete szín, holott külső fele rajztalan, 

 csupán a szegélyfoltok láthatók. Alsó lapja különösen érdekes. 

 A felső szárny, a felületbeli kerek folt s a tőtéren levő halványabb 

 rajzon kívül teljesen rajztalan, csupán a szegély mentén álló 

 pontok láthatók, szintúgy mint az alsó szárnyon is. Az alsószárny 

 főterén mutatkozik az alapszín, a rendesnél több fekete petytyel, 

 az egész közép- és szegélytér ellenben sárgás, csupán a szegély 

 előtt vonul rajta át vörösessárga csík. 



Kassán fogta Dr. Fischer Herminius vezértörzsfőorvos, buzgó 

 lepkész, kinek tiszteletére el is nevezem. 



Argynnis Dia L. ab. Hudáki m. Ezen igen változó fajnak 

 egyik nőstényén az alsó szárny tőtere, valamint a szárny külső 

 fele kormos fekete, csak a keskeny középső szalag s a szegély- 

 holdak sora mutatja az alapszínt. 



Yinkovczén (Pozsega m.) fogta Koca György főerdész. Hudák 

 E. Ágost elhunyt szepesi lepkész emlékére nevezem el. 



Melanargia Japygia Hbst. var. Clotho Hb. ab. immaculata 

 m. Rajzolata igen gyönge, alsó szárnyán a szemfoltok sora tel- 

 jesen hiányzik vagy csak nyoma látszik, nemkülönben hiányzik a 

 felső szárny csúcsán levő szemfolt. 



Puszta-Peszéren fogtam néhány példányát. 



Melanargia Galatea L. ab Franzenaui m. Az összes rajzo- 

 latok fölül is, alul is halvány fakó barna színt öltöttek. 



Csepel-Sziget, Isaszegh. Ezt a feltűnő alakot Fra.izenan 

 József-w\ nevezem el, aki Erdély lepkefaunájának fekutatása 

 körül egykoron nagy érdemeket szerzett. 



Lycaena Bellargus Rótt, ab. Czekelii m. 5, égszín felülete 

 kékesszürke színt öltött. Alsó lapján az alsó s árny szegély foltjai 

 igen halvány színűek. 



Puszta-Peszér 1898. juni. 12. Ezt az alakot érdemeket szer- 

 zett erdélyi lepkészünknek Dr. Czekeliu* Danid nagyszebeni fő- 

 orvosnak ajánlom. 



